Ο **Λεόν Γκωμόν** (Γαλλικά: Léon Gaumont) (10 Μαΐου 1864 - 9 Αυγούστου 1946) ήταν Γάλλος εφευρέτης, μηχανικός και βιομήχανος, πρωτοπόρος της παγκόσμιας κινηματογραφικής βιομηχανίας.

Βιογραφικά στοιχεία
-------------------

Ο Λεόν Γκωμόν γεννήθηκε στις 10 Μαΐου 1864 στο Παρίσι. Ήταν προικισμένος με μηχανικό μυαλό που τον οδήγησε στην κατασκευή οργάνων ακριβείας. Από την παιδική του ηλικία, γοητεύτηκε από την τεχνική της φωτογραφίας. Αφιέρωσε τις έρευνές του στη φωτογραφία και το 1895 δημιούργησε τον «Χρονοφωτογράφο», συσκευή με την οποία πέτυχε την κινούμενη φωτογραφία. Λίγο αργότερα από τους αδελφούς Λυμιέρ κατασκεύασε κινηματογραφικές μηχανές και παρήγαγε τα πρώτα βιομηχανικά μηχανήματα για την επεξεργασία των φιλμ.

Προβολέας ταινιών Gaumont Kalee του 1930, Μουσείο Κινηματογράφου, Λονδίνο
Το 1895, δημιούργησε στην περιοχή Μπυτ-Σωμόν του Παρισιού κινηματογραφικά στούντιο, την Gaumont Film Company, εταιρεία που έχει επιβιώσει και είναι η παλαιότερη εν λειτουργία κινηματογραφική εταιρεία του κόσμου. Ανέθεσε την καλλιτεχνική διεύθυνση της παραγωγής του αρχικά στην γραμματέα του Αλίς Γκι και τον Βικτωρέν Ζασέ και αργότερα στον Λουί Φεγιάντ. Το λογότυπο της εταιρείας ήταν η χαρακτηριστική «Μαργαρίτα», που πήρε το όνομά του από το όνομα της μητέρας του. Το 1911 εγκατέστησε στο Φλάσινγκ των ΗΠΑ στούντιο και εργαστήρια για ταινίες. Το 1911 επίσης, έγιναν τα εγκαίνια της αίθουσας θεαμάτων Γκωμόν-Παλάς, στην πλατεία Κλισί στο Παρίσι, η μεγαλύτερη στον κόσμο εκείνη την εποχή με 6.000 θέσεις.

Είναι επίσης ο εφευρέτης των πρώτων τεχνικών του ομιλούντος κινηματογράφου (1902), για τις οποίες έλαβε διπλώματα ευρεσιτεχνίας, με συγχρονισμένο συνδυασμό του κινηματογράφου και του φωνογράφου, καθώς και του έγχρωμου κινηματογράφου με τεχνική τριχρωμίας που εφαρμόστηκε το 1912.

Υπήρξε μία από τις δύο κυρίαρχες δυνάμεις (μετά τον Σαρλ Πατέ) στην παραγωγή ταινιών σε όλη την Ευρώπη, όμως ο Α΄Παγκόσμιος Πόλεμος επηρέασε βαθιά τις επιχειρηματικές του δραστηριότητες. Ωστόσο, πριν αποσυρθεί το 1930, είχε κατασκευάσει μια από τις σημαντικότερες κινηματογραφικές εταιρείες στην ιστορία του κινηματογράφου.

Ο Λεόν Γκωμόν ήταν παντρεμένος από το 1888 με την Καμίγ Μαγιάρ (1860-1933) και απέκτησαν πέντε παιδιά. Πέθανε στις 9 Αυγούστου 1946 στο Σαιν-Μαξίμ, στο νομό Βαρ στο νότο της Γαλλίας, όπου είχε αποσυρθεί.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb129504302. Ανακτήθηκε στις 10  Οκτωβρίου 2015.
2. ↑  (Αγγλικά) *Internet Movie Database*. nm1590757. Ανακτήθηκε στις 15  Οκτωβρίου 2015.
3. ↑  *Roglo*. p=leon;n=gaumont.
4. ↑  «Annuaire prosopographique : la France savante» 116298. Ανακτήθηκε στις 9  Οκτωβρίου 2017.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb129504302. Ανακτήθηκε στις 10  Οκτωβρίου 2015.
7. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
8. ↑  Ανακτήθηκε στις 24  Ιουνίου 2019.
9. ↑ . «musee-chevau.org/personnages/leon-gaumont».
10. ↑ . «victorian-cinema.net/gaumont».
11. ↑ . «chartes.psl.eu/fr/positions-these/leon-gaumont-pionnier-meconnu-du-cinema-1864-1929».
12. ↑ . «Encyclopedia of Nineteenth-Century Photography».
13. ↑ . «imdb.com/Léon Gaumont/Biography».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69061660
* LCCN: n87808413
* ISNI: 0000 0000 0056 7921
* GND: 1058760076
* SUDOC: 050681125
* BNF: cb129504302 (data)
* Léonore: 19800035/544/62218

 |

 |